b'\n_START_ARTICLE_\nArhivsko gradivo\n_START_PARAGRAPH_\nArhivsko gradivo je izvirno in reproducirano pisano, risano, tiskano, fotografirano, filmano, opti\xc4\x8dno ali magnetno, kakorkoli zapisano dokumentarno gradivo, nastalo pri delu pravnih oz. fizi\xc4\x8dnih oseb, ki ima trajen pomen za znanost in kulturo ali trajen pomen za pravni interes pravnih in fizi\xc4\x8dnih oseb. Je vir prve roke, in s tem slika resni\xc4\x8dnega stanja (izkazuje tudi neresnice, ki so morebiti nastale pri delu in poslovanju). Arhivsko gradivo mora biti razgla\xc5\xa1eno kot tako, in ima pravni status._NEWLINE_Shranjeno je v arhivih, muzejih, na prostem (v naravi), pri zasebnikih itd.\n_START_SECTION_\nPomen arhivskega gradiva\n_START_PARAGRAPH_\nArhivsko gradivo ima pomen za poslovanje \xc5\xa1e zelo dolgo po njegovem nastanku. Npr. mati\xc4\x8dni podatki - za dokazovanje pravnih pravic (na\xc4\x8drti za hi\xc5\xa1e, podatki o zemlji\xc5\xa1\xc4\x8dih, ipd.), tudi za dokazovanje upravi\xc4\x8denosti do od\xc5\xa1kodnine \xc5\xbertvam druge svetovne vojne.\n_START_SECTION_\nNa\xc4\x8dela zbiranja oz. valorizacije arhivskega gradiva\n_START_PARAGRAPH_\nPrvo na\xc4\x8delo je na\xc4\x8delo provenience oz. izvora, ki je danes osnova arhivisti\xc4\x8dne vede in se je uveljavilo v zadnjih 100 letih. Do konca 19. stoletja so gradivo uvr\xc5\xa1\xc4\x8dali v zbirke glede na vrsto ali temo gradiva, brez ozira na ustvarjalce. Tako so gradivo razbijali in oblikovali po drugih kriterijih, kot je to po\xc4\x8del ustvarjalec. S tem so razbijali celoto fonda, kar je velikokrat vodilo k uni\xc4\x8denju ali izgubi gradiva. Na\xc4\x8delo provenience so leta 1898 uveljavili Nizozemci, leta 1910 pa je bilo na mednarodnem kongresu v Bruslju to na\xc4\x8delo sprejeto kot obvezno. V Sloveniji je uzakonjeno med obema vojnama._NEWLINE_Drugo na\xc4\x8delo je na\xc4\x8delo prvotne ureditve, ki dolo\xc4\x8da, da je potrebno pri urejanju gradiva izhajati iz notranje ureditve fonda, ki jo je oblikoval ustvarjalec. S tem na\xc4\x8delom je zveza med dokumenti najbolje ohranjena, dopolnjena pa je lahko \xc5\xa1e s kazali, a le \xc4\x8de je to racionalno.'